Belavanas
Belavanas (indonez. Belawan) arba Belavan Delis – uostamiestis Indonezijoje, Sumatros saloje, Šiaurės Sumatros provincijoje, prie Delio upės žiočių, Malakos sąsiaurio pakrantėje; Medano priemiestis. Aptarnauja Medaną ir aplinkinius žemdirbystės rajonus. Tai svarbiausias uostas Sumatroje (išvežamas palmių aliejus, tabakas, guma, arbata, kava). Veikia kelto linija į Penangą (Malaizija).